CELEX: 32005D0001
Language: sl
Date: 2004-12-27 00:00:00
Title: 2005/1/ES: Odločba Komisije z dne 27. decembra 2004 o odobritvi metod razvrščanja prašičjih trupov v Češki republiki (notificirana pod dokumentarno številko K(2004) 5266)

4.1.2005   
            
            
               SL
            
            
               Uradni list Evropske unije
            
            
               L 1/8
            
         
      ODLOČBA KOMISIJE
   
   z dne 27. decembra 2004
   o odobritvi metod razvrščanja prašičjih trupov v Češki republiki
   (notificirana pod dokumentarno številko K(2004) 5266)
   (Besedilo v češkem jeziku je edino verodostojno)
   (2005/1/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Člen 2(3) Uredbe (EGS) št. 3220/84 določa, da se razvrščanje prašičjih trupov določi z oceno deleža pustega mesa s statistično preizkušenimi metodami ocenjevanja na podlagi fizičnih meritev enega ali več anatomskih delov prašičjega trupa; odobritev metod za razvrščanje je odvisna od skladnosti metod z največjim odstopanjem statistične napake ocenjevanja; to odstopanje je bilo določeno v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
            
         
               (2)
            
            
               Vlada Češke republike je zaprosila Komisijo za odobritev štirih metod razvrščanja prašičjih trupov in je predložila rezultate svojih preizkusov z raztelešenjem, ki so bili izvršeni pred dnem pristopa, s predstavitvijo drugega dela protokola, določenega v členu 3 Uredbe (EGS) št. 2967/85.
            
         
               (3)
            
            
               Vrednotenje te prošnje je pokazalo, da so pogoji za odobritev teh metod razvrščanja izpolnjeni.
            
         
               (4)
            
            
               Nobene nove naprave ali metode razvrščanja ni mogoče odobriti drugače kot z novo Odločbo Komisije, sprejeto na podlagi pridobljenih izkušenj; iz tega razloga je lahko ta odobritev preklicana.
            
         
               (5)
            
            
               Ukrepi, predvideni s to odločbo, so v skladu z mnenjem Upravljalnega odbora za prašičje meso –
            
         SPREJELA NASLEDNJO ODLOČBO:
   Člen 1
   Na podlagi Uredbe (EGS) št. 3220/84 se v Češki republiki odobri uporaba naslednjih metod razvrščanja prašičjih trupov:
   
               —
            
            
               metoda razvrščanja, imenovana „Zwei-Punkte-Messverfahren (ZP)“, in z njo povezane metode ocenjevanja, podrobneje opredeljene v delu 1 Priloge,
            
         
               —
            
            
               naprava, imenovana „Fat-O-Meater (FOM)“, in z njo povezane metode ocenjevanja, podrobneje opredeljene v delu 2 Priloge,
            
         
               —
            
            
               naprava, imenovana „Hennessy Grading Probe (HGP 4)“, in z njo povezane metode ocenjevanja, podrobneje opredeljene v delu 3 Priloge,
            
         
               —
            
            
               naprava, imenovana „Ultra FOM 300“, in z njo povezane metode ocenjevanja, podrobneje opredeljene v delu 4 Priloge.
            
         Metoda razvrščanja „Zwei-Punkte-Messverfahren (ZP)“ se sme uporabljati le v klavnicah, ki ne presegajo zakola 200 prašičev tedensko.
   Glede naprave „Ultra FOM 300“ se določi, da mora biti po opravljenem postopku merjenja na trupu možno preveriti, ali je naprava izmerila vrednosti meritve P2 na mestu, določenem v Prilogi, delu 4, točki 3. Ustrezno označitev mesta merjenja je treba opraviti sočasno s postopkom merjenja.
   Člen 2
   Spremembe naprav ali metod ocenjevanja niso dovoljene.
   Člen 3
   Ta odločba je naslovljena na Češko republiko.
   
      V Bruslju, 27. decembra 2004
      
         
            Za Komisijo
         
         Mariann FISCHER BOEL
         
         
            Članica Komisije
         
      
   
   
      (1)  UL L 301, 20.11.1984, str. 1. Uredba, kakor je bila nazadnje spremenjena z Uredbo (ES) št. 3513/93 (UL L 320, 22.12.1993, str. 5).
   
      (2)  UL L 285, 25.10.1985, str. 39. Uredba, kakor je bila nazadnje spremenjena z Uredbo (ES) št. 3127/94 (UL L 330, 21.12.1994, str. 43).
   
      PRILOGA
      Metode razvrščanja prašičjih trupov v Češki republiki
      DEL 1
      Zwei-Punkte-Messverfahren (ZP)
      
                  1.
               
               
                  Razvrščanje prašičjih trupov se opravi z uporabo metode, imenovane „Zwei-Punkte-Messverfahren (ZP)“.
               
            
                  2.
               
               
                  Mesnatost se izračuna po naslednjem obrazcu:
                  
                     
                  pri čemer je:
                  ý= ocenjeni odstotek mesnatosti trupa,
                  S (ZP)= debelina maščobnega tkiva (vključno s kožo), merjena z logaritmičnim računalom na točki, kjer je musculus gluteus medius (m.g.m.) najbolj izbočen (mm),
                  M (ZP)= debelina mišice, merjena z logaritmičnim računalom na najkrajši povezavi med lobanjskim zaključkom m.g.m. in hrbtnim robom vretenčnega kanala.
                  Obrazec velja za trupe, katerih teža se giblje med 60 in 120 kilogrami.
               
            DEL 2
      Fat-O-Meater (FOM)
      
                  1.
               
               
                  Razvrščanje prašičjih trupov se opravi z napravo, imenovano „Fat-O-Meater (FOM)“.
               
            
                  2.
               
               
                  Naprava mora biti opremljena s sondo premera šestih milimetrov, ki vsebuje fotodiodo tipa Siemens SFH 950/960, ki deluje na razdalji med 3 in 103 milimetri. Rezultati meritev se z računalnikom pretvorijo v ocenjeno mesnatost.
               
            
                  3.
               
               
                  Mesnatost trupa se izračuna po naslednjem obrazcu:
                  
                     
                  pri čemer je:
                  ý= ocenjeni odstotek mesnatosti trupa,
                  S (FOM)= debelina maščobnega tkiva na zadnjem delu (vključno s kožo) v milimetrih, merjena 6,5 centimetra od sredine trupa, med drugim in tretjim rebrom od zadaj,
                  M (FOM)= debelina mišice v milimetrih, merjena hkrati in na istem mestu kot S (FOM).
                  Obrazec velja za trupe, katerih teža se giblje med 60 in 120 kilogrami.
               
            DEL 3
      Hennessy Grading Probe (HGP 4)
      
                  1.
               
               
                  Razvrščanje prašičjih trupov se opravi z napravo, imenovano „Hennessy Grading Probe (HGP 4)“.
               
            
                  2.
               
               
                  Naprava mora biti opremljena s sondo premera 5,95 milimetra (in s 6,3 milimetra na rezilu na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR, ki deluje na razdalji med 0 in 120 milimetri. Rezultati meritev se pretvorijo v ocenjeno mesnatost s samim HGP 4 ali z njim povezanim računalnikom.
               
            
                  3.
               
               
                  Mesnatost trupa se izračuna po naslednjem obrazcu:
                  
                     
                  pri čemer je:
                  ý= ocenjeni odstotek mesnatosti trupa,
                  S (HGP)= debelina maščobnega tkiva na zadnjem delu (vključno s kožo) v milimetrih, merjena 7,5 centimetra od sredine trupa, med drugim in tretjim rebrom od zadaj,
                  M (HGP)= debelina mišice v milimetrih, merjena hkrati in na istem mestu kot S (HGP).
                  Obrazec velja za trupe, katerih teža se giblje med 60 in 120 kilogrami.
               
            DEL 4
      Ultra-FOM 300
      
                  1.
               
               
                  Razvrščanje prašičjih trupov se opravi z napravo, imenovano „Ultra-FOM 300“.
               
            
                  2.
               
               
                  Naprava mora biti opremljena s 3,5 MHz nadzvočno sondo. Nadzvočni signal se digitalizira, shrani in obdela z mikroprocesorjem.
                  Rezultati meritev se pretvorijo v ocenjeno mesnatost s samo napravo Ultra-FOM.
               
            
                  3.
               
               
                  Mesnatost trupa se izračuna po naslednjem obrazcu:
                  
                     
                  pri čemer je:
                  ý= ocenjeni odstotek mesnatosti trupa,
                  S (UFOM)= debelina maščobnega tkiva na zadnjem delu (vključno s kožo) v milimetrih, merjena 7 centimetrov od sredine trupa, med drugim in tretjim rebrom od zadaj (meritve, imenovane „P2“),
                  M (UFOM)= debelina mišice v milimetrih, merjena hkrati in na istem mestu kot S (UFOM).
                  Obrazec velja za trupe, katerih teža se giblje med 60 in 120 kilogrami.